CELEX: 32014R0880
Language: hu
Date: 2014-08-12 00:00:00
Title: A Bizottság 880/2014/EU végrehajtási rendelete ( 2014. augusztus 12. ) az 540/2011/EU végrehajtási rendeletnek a Cydia pomonella Granulovírus (CpGV) hatóanyag jóváhagyási feltételei tekintetében történő módosításáról  EGT-vonatkozású szöveg

13.8.2014   
            
            
               HU
            
            
               Az Európai Unió Hivatalos Lapja
            
            
               L 240/22
            
         A BIZOTTSÁG 880/2014/EU VÉGREHAJTÁSI RENDELETE
   (2014. augusztus 12.)
   az 540/2011/EU végrehajtási rendeletnek a Cydia pomonella Granulovírus (CpGV) hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,
   mivel:
   
               (1)
            
            
               A Cydia pomonella Granulovírus (CpGV) hatóanyagot a 2229/2004/EK bizottsági rendelet (2) 24b. cikkében előírt eljárás szerint a 2008/113/EK bizottsági irányelvvel (3) felvették a 91/414/EGK tanácsi irányelv (4) I. mellékletébe. Mióta a 91/414/EGK irányelvet felváltotta az 1107/2009/EK rendelet, ez az anyag az említett rendelet értelmében jóváhagyott hatóanyagnak tekintendő, és az 540/2011/EU bizottsági végrehajtási rendelet (5) mellékletének A. részében szerepel.
            
         
               (2)
            
            
               A 2229/2004/EK rendelet 25a. cikkének megfelelően az Európai Élelmiszerbiztonsági Hatóság (a továbbiakban: Hatóság) 2012. április 4-én benyújtotta a Bizottságnak a Cydia pomonella Granulovírusra (CpGV) vonatkozó vizsgálati jelentéstervezetről kialakított véleményét (6). A Hatóság a Cydia pomonella Granulovírusra (CpGV) vonatkozó véleményét a bejelentőhöz is eljuttatta. A Bizottság felkérte a bejelentőt, hogy nyújtsa be a vizsgálati jelentés tervezetével kapcsolatos észrevételeit. A vizsgálati jelentés tervezetét és a Hatóság véleményét a tagállamok és a Bizottság közösen megvizsgálták. A vizsgálati jelentés tervezetét a Növények, Állatok, Élelmiszerek és Takarmányok Állandó Bizottságának keretében a Cydia pomonella Granulovírusról (CpGV) szóló bizottsági vizsgálati jelentés formájában 2014. július 11-én véglegesítették.
            
         
               (3)
            
            
               Megerősítést nyert, hogy a Cydia pomonella Granulovírus (CpGV) hatóanyag az 1107/2009/EK rendelet értelmében jóváhagyott hatóanyagnak tekintendő.
            
         
               (4)
            
            
               Az 1107/2009/EK rendelet 13. cikkének (2) bekezdése alapján, összefüggésben 6. cikkével, valamint a jelenlegi tudományos és műszaki ismeretek fényében, különös tekintettel a mikrobiális növényvédő szerekben található mikrobiális szennyező anyagok határértékeire vonatkozó, nemrégiben megjelent útmutatásra (7), a jóváhagyás feltételei – különösen a hatóanyag minimális tisztasági fokára és az egyes szennyezések jellegére és maximális mennyiségére vonatkozó követelmények – módosításra szorulnak.
            
         
               (5)
            
            
               Az 540/2011/EU rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet mellékletének A. részében, a „Tisztaság” oszlop Cydia pomonella Granulovírusra (CpGV) vonatkozó, 198. sorában a „szennyező mikroorganizmusok: (Bacillus cereus) < 1 × 106 CFU/g” szövegrész helyébe a „Minimális koncentráció: 1 × 1013 OB/l (okklúziós testek/l) és szennyező mikroorganizmusok (Bacillus cereus) a készítményben < 1 × 107 CFU/g” szöveg lép.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 12-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 309., 2009.11.24., 1. o.
   
   
      (2)  A Bizottság 2004. december 3-i 2229/2004/EK rendelete a 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályairól (HL L 379., 2004.12.24., 13. o.).
   
      (3)  A Bizottság 2008. december 8-i 2008/113/EK irányelve a 91/414/EGK tanácsi irányelvnek a mikroorganizmusok hatóanyagként való felvétele tekintetében történő módosításáról (HL L 330., 2008.12.9., 6. o.).
   
      (4)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).
   
      (5)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
   
      (6)  EFSA Journal (2012); 10(4):2655. Online elérhető a következő címen: www.efsa.europa.eu
   
      (7)  A mikrobiális kártevőirtó szerekben jelen lévő mikrobiális szennyező anyagok határértékeivel foglalkozó munkadokumentum (SANCO/12116/2012 Rev. 0, 2012. szeptember).